text: ¡A tota màquina! - Revista SMX
  La comunitat Bartolomé Blanco ha viscut el mes d'octubre amb molta il·lusió. Ha estat un mes on ja hem posat les nostres màquines a tota marxa, després de l'inici al setembre.
  Entre les coses que hem iniciat en aquests dies ha estat la formació complementària que s'ofereix a tots els nois de la Casa. En primer lloc, la formació humana, tant per als candidats a viure el pre-noviciat aquest curs, com per als nois en acollida. Aquest mes estem tractant la importància d'un ús adequat i positiu de les xarxes socials. També s'ha iniciat la formació específica que tindran els aspirants i els futurs pre-novicis. Aquesta formació, que es realitza els dimecres, està organitzada en tres grans blocs temàtics per als aspirants: formació humana, cristiana, i sobre Don Bosco i els salesians. Els candidats al pre-noviciat també comptaran amb la formació d'iniciació a la teologia, pastoral i formació sobre Don Bosco i els salesians.
  També hem iniciat aquest mes les nostres pregàries juvenils, que, com és habitual, les tenim tots els dimecres a les 20:00 hores. Aquesta iniciativa està oberta a tots aquells que vulguin viure una estona de pregària amb nosaltres. Animem els lectors de Vine i Segueix-me a tenir en compte aquesta notícia. De la mateixa manera, l'últim dimecres d'octubre hem celebrat el recés mensual, que també ha estat obert a tots aquells que han necessitat d'una estoneta de silenci interior. El recés va tenir lloc el 23 d'octubre i ens hi van acompanyar les salesianes de la comunitat de Sor Eusebia de Sevilla. Ha estat una tarda preciosa.
  Finalment, destacar la convivència que vam tenir el 16 d'octubre amb els nois de les cases de Fundació Don Bosco de Sevilla, després d'un fabulós partit de futbol disputat a les instal·lacions de Salesianos Trinidad. En acabar, vam fer un sopar compartit, amb una barbacoa, que ens va servir per conèixer-nos més.